laion/Wikipedia-Exotic huggingface dataset:
סטיב רודויי

סטיב רודויי (באנגלית: Steve Rodway; נולד בעיר קיימברידג'שייר, הממלכה המאוחדת), ידוע גם כמוטיב 8, הוא מפיק מוזיקלי, פזמונאי, תקליטן וטכנאי קול בריטי. רודויי ידוע בהפקת רמיקסים רבים לסינגלים של אמנים שונים, דוגמת אירייז'ר, ספייס גירלז, רוברט פאלמר, פאלפ ופט שופ בויז. במרוץ השנים, הוציא לאור גם סינגלים מקוריים פרי עטו דוגמת "Rockin' for Myself",‏ "Break The Chain" ו-"Searching For The Golden Eye". העבודה המוכרת ביותר של רודויי היא הפקת השיר הבריטי לאירוויזיון 1996, "Ooh Aah... Just a Little Bit" מאת ג'ינה ג'י. השיר הגיע למקום השמיני בתחרות ולמקום הראשון במצעד הסינגלים הבריטי במשך מספר שבועות רצופים. רודויי החל את קריירתו המוזיקלית כזמר ליווי, מתופף וקלידן של הזמר בילי אושן. לאחר עבודתו, ייסד חברת תקליטים עצמאית בשם "Nuff Respect Records", להפקת סינגל בכורתו, "Rockin' for Myself". במהלך שרמיקסים שלו הושמעו רבות במועדוני לילה, רודויי חתם חוזה הקלטות עם חברת התקליטים "האחים וורנר", כדי להוציא את הסינגל בהוצאה מחודשת, לאחר שהקודמת לא הצליחה מסחרית. ההוצאה החדשה הגיעה למקום ה-18 במצעד הסינגלים הבריטי תוך שבוע מצאתה. לאחר הוצאת השיר, רודויי החל גם לפתח רמיקסים לשירים של אמנים מפורסמים. הרמיקס "Listen to the Music" של האחים דובי הגיע למקום ה-37 במצעד המוזיקה בבריטניה. הסגנון הייחודי של רודויי, הביא להצלחתו בתחום מוזיקת המועדונים. בשנת 1997, הוציא לאור את הרמיקס "Addicted to Love" של רוברט פאלמר. הרמיקס זכה לנתון השמעות גבוה מאוד באירלנד ובבריטניה. רודויי הקליט גם רמיקס של "Wannabe" של הספייס גירלז, שכן זכה להצלחה מסחרית גבוהה מאוד. 1983:‏ Horizontal Hold סטיב רודויי, באתר MusicBrainz (באנגלית) סטיב רודויי, באתר Discogs (באנגלית) "Just a little bit". Eurovision Song Contest 1996. Esctoday.com. Studer, Wayne. "The Pet Shop Boys' Remixers". Pet Shop Boys Commentary. Geowayne.com. Zywietz, Tobias (22 במרץ 2005). "Chart Log UK: Mood II Swing - My Vitriol". Chart Log UK. The Official Zobbel Website. {{cite web}}: (עזרה) Zywietz, Tobias (22 במרץ 2005). "Chart Log UK: Dio - Dyverse". Chart Log UK. The Official Zobbel Website. {{cite web}}: (עזרה)
ג'רי מאליגן

ג'רי מאליגן (באנגלית: Gerry Mulligan;‏ 6 באפריל 1927 – 20 בינואר 1996) נחשב לגדול נגני סקסופון הבריטון בכל הזמנים. סקסופון הבריטון נחשב במחצית הראשונה של המאה ה-20 לכלי הנשיפה ממתכת ה"כבד" ביותר, בעוד ששאר הסקסופונים הנפוצים (קרי הסופרן, האלט והטנור) שימשו הן לסולואים והן לליווי, הבריטון שימש ככלי לליווי בלבד. הסקספוניסט הראשון שנהג בכלי זה כבכל שאר הסקסופונים היה הארי קרני, אך מאליגן היה הראשון לבנות קריירה (מרשימה) בשימוש בסקסופון הבריטון ככלי ראשי. ג'רי מאליגן נולד בעיר ניו יורק במדינת ניו יורק שבארצות הברית ב-6 באפריל 1927 ובצעירותו עברה משפחתו בין ערים שונות בארצות הברית בעקבות עבודתו של אביו. בגיל 14, בזמן שמשפחתו התגוררה בפנסילבניה החל לנגן בקלרינט ובסקסופון ולעבוד כמעבד מוזיקלי. ב-1946 הצטרף מאליגן לביג בנד של ג'ין קרופה כמעבד מוזיקלי ומאוחר יותר הצטרף כמעבד ונגן כלי נשיפה ללהקתו של קלוד ת'ורנהיל, בתקופה זו גם הפך לשותפו לדירה של המעבד המוזיקלי גיל אוונס. בספטמבר 1948 הצטרף מאליגן לתשיעייה שהוביל החצוצרן מיילס דייוויס וכללה גם את ג'ון לואיס (פסנתר), לי קוניץ (סקסופון אלט), מייק זוורין (טרומבון), ג'וניור קולינס (קרן יער), ביל בארבר (טובה), אל מק'קיבון (בס) ומקס רואץ' (תופים). ההרכב הופיע פעמים ספורות בלבד, אך בשנתיים לאחר הקמתו הקליט (בשינויים פרסונליים שונים, כאשר רק דייוויס, מאליגן, קוניץ ובארבר משתתפים בכל הקטעים) 12 קטעים שאוגדו מאוחר יותר על ידי חברת קפיטול לתקליט Birth of the Cool (אנ'), הנחשב לאחד התקליטים המשפיעים ביותר על התפתחות הג'אז ולאחת מאבני היסוד של הקול ג'אז. ב-1951 הקליט מאליגן את אלבומו הראשון כמוביל, שהושפע מסגנונו של לסטר יאנג וב-1952, בחיפושיו אחר הזדמנויות חדשות, עבר מאליגן ללוס אנג'לס והצטרף כמעבד ללהקתו של סטן קנטון. באותה תקופה ניגן מאליגן במועדון בלוס אנג'לס שם פגש את החצוצרן צ'ט בייקר והשניים הקימו רביעייה נטולת פסנתר (הרכב לא אופייני באותן שנים) יחד עם הבסיסט בוב וויטלוק והמתופף צ'יקו המילטון. בשנת 1952 הם הוציאו אלבום שכלל גם "Bernie's Tune". ההרכב זכה להצלחה רבה, אך זו נקטעה באמצע 1953, כאשר מאליגן נעצר בשל עבירות סמים וריצה חצי שנת מאסר. בזמן שמאליגן היה בכלא, בייקר התחיל בקריירת סולו מצליחה, ולמרות שהשניים ניגנו יחד בהזדמנויות שונות מערכת היחסים ביניהם הפכה למתוחה, לא מעט בגלל התמכרותו לסמים של בייקר, התמכרות שמאליגן השתחרר ממנה בקושי רב. נגן הטרומבון בוב ברוקמייר תפס את מקומו של בייקר ברביעייה, שהמשיכה לפעול עד סוף שנות ה-50. משנות ה-60 עד שנות ה-80 הוביל מאליגן הרכב שחזר לסגנון הביג בנד והקליט בחברת וורב. כמו כן ניגן בהרכבים קטנים יותר, בין היתר עם הפסנתרן דייב ברובק. החל משנות ה-70 מאליגן ניגן גם עם תזמורות סימפוניות, ביניהן התזמורת הפילהרמונית של ניו יורק התזמורת הסימפונית של סינסינטי והתזמורת הפילהרמונית הישראלית. ב-1965 הלחין את הפסקול לסרט "אלף ליצנים". מדיה וקבצים בנושא ג'רי מאליגן בוויקישיתוף אתר האינטרנט הרשמי של ג'רי מאליגן ג'רי מאליגן, במסד הנתונים הקולנועיים IMDb (באנגלית) ג'רי מאליגן, באתר AllMovie (באנגלית) ג'רי מאליגן, במסד הנתונים הקולנועיים KinoPoisk (ברוסית) ג'רי מאליגן, באתר אפל מיוזיק (באנגלית) ג'רי מאליגן, באתר ספוטיפיי ג'רי מאליגן, באתר Last.fm (באנגלית) ג'רי מאליגן, באתר AllMusic (באנגלית) ג'רי מאליגן, באתר MusicBrainz (באנגלית) ג'רי מאליגן, באתר דיזר ג'רי מאליגן, באתר Discogs (באנגלית) ג'רי מאליגן, באתר Songkick (באנגלית) ג'רי מאליגן, באתר "Find a Grave" (באנגלית) ג'רי מאליגן, באתר אנציקלופדיה בריטניקה (באנגלית)
מארנס

מארנס (בצרפתית: Pouls de Maranes, באנגלית: Marans) הוא גזע של תרנגול, המאופיין בצבעו הכתום וכן בצבע הביצים הנוטות לחום בגוון שוקולד . מקור הגזע הוא כנראה מצרפת, כאשר מקור השם של גזע תרנגול זה הוא שמו של היישוב מארנס (צר') שבמחוז אקיטן החדשה בדרום-מערב צרפת, ומשמעות השם היא כנראה "קרוב לים" בלטינית. מדיה וקבצים בנושא מארנס בוויקישיתוף חוות לולי , תרנגולות מרנס , Luly Farm, באתר luly-farm Standard Officiel de la Marans, מידע אודות גזע התרנגול מארנס, (בצרפתית) ההיסטוריה של היישוב Marans, האתר הרשמי של היישוב Marans, (בצרפתית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
שב"ל - חינוך לסובלנות בציבור הדתי

שב"ל - חינוך לסובלנות בציבור הדתי הוא ארגון הידברות והסברה הפועל למען קבלתם של בני נוער להט"בים בחברה הדתית. לפי המפורסם באתר העמותה, מתנדבי שב"ל למדו במסגרת חינוך דתית והם מכירים מקרוב את החברה הדתית, ומטרתם היא "יצירת דיאלוג, העלאת מודעות והזמנה למפגש של הקהילה הדתית איתנו - להט"בים בני ובנות החברה הדתית". משמעות השם שב"ל הוא שהכל ברא לכבודו, אחת משבע הברכות המבורכות בחתונה ולאחריה. ארגון שב"ל פועל משנת התשס"ז (2007) מול אנשי חינוך, טיפול והדרכה בחברה הדתית. הארגון מספק ייעוץ ומפתח דו-שיח שמסייע ותומך בחברי קהילת הלהט"ב מהחברה הדתית ופועל למען קידום ערבות הדדית להט"בית ושינוי היחס כלפי קהילת הלהט"ב בתוך החברה הדתית. בשנת 2016, הרבנים בני לאו, מאיר נהוראי יו"ר ארגון בית הלל, ואשת הציבור מלכה פיוטרקובסקי, ורבנים דתיים לאומים ליברלים נוספים, השתתפו בפרויקט של שב"ל והתנצלו בפני קהילת הלהט"ב על הביטויים הקשים כלפי הקהילה הגאה מצד החברה החרדית והדתית. שב"ל - שהכל ברא לכבודו, באתר www.shovalgroup.org ברכת "שהכל ברא לכבודו" משבע ברכות | חב"ד - אור אין סוף, ‏2014-09-02 שב"ל - שהכל ברא לכבודו, באתר www.sites.google.com/site/shovalgroup קובי נחשוני, חשבון נפש: רבנים מבקשים סליחה מהקהילה הגאה, באתר ynet, 8 באוקטובר 2016 ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
פירעון

האם התכוונתם ל... פירעון חוב – ראו חוב דיני חדלות פירעון – דינים במשפט הישראלי המסדירים מצב שבו חייב אינו יכול לפרוע את חובו חוק חדלות פירעון ושיקום כלכלי – החוק העיקרי המסדיר את דיני חדלות הפירעון בישראל עמלת פירעון מוקדם – תשלום שבו מחויב לווה, כאשר הוא מבקש לצאת ממסלול של הלוואה בריבית קבועה אליו התחייב, ולשלם בבת אחת את כל יתרת חובו פרעון – עיירה פלסטינית ליד טולכרם
Das Boot

Das Boot הוא אלבום הבכורה של הרכב המוזיקה האלקטרונית גרמני U96, שיצא לאור בשנת 1992. שם האלבום לקוח משמו של הסרט הגרמני Das Boot שיצא לאקרנים בשנת 1981 ועסק בצוללת U96, עליה מבוסס שם ההרכב. שיר הנושא של האלבום היא גרסת כיסוי בסגנון טכנו למנגינת הנושא של הסרט שהלחין קלאוס דולדינגר לפסקול הסרט העלילתי באותו השם. הסינגל יצא בשנת 1991 והיה ההצלחה המסחרית הגדולה הראשונה של תרבות הטכנו הצעירה עדיין בגרמניה, שם מכר הסינגל למעלה מ -500,000 עותקים ועמד בראש מצעד הסינגלים במשך 13 שבועות. בקליפ הסינגל הוצגו גם סצנות מהסרט העלילתי. השיר הגיע לראש המצעדים גם באוסטריה, נורווגיה, שווייץ וישראל. הסינגל השני מתוך האלבום היה "I Wanna Be a Kennedy". השיר דומה לשיר "Fade to Grey" של להקת ויסאג' הבריטית שיצא לאור בשנת 1980. הסינגל הגיע למקום הרביעי במצעד הגרמני ולמקום השלישי בשווייץ. הווידאו קליפ שליווה את השיר כלל צילומים של ג'ון פ. קנדי. #"Das Boot" – 5:14 "Come 2 Gether" – 3:49 "Der Kommandant" – 3:12 "Art of U96" – 4:30 "I Wanna Be a Kennedy" – 5:31 "Ambient Underworld" – 3:51 "Sporty Animal-Loving Extrovert" – 3:00 "Sonar Sequences" – 6:00 "Bonus Track, Das Boot (Klassik Version) – 1:59 מידע על האלבום Das Boot באתר MusicBrainz מידע על האלבום Das Boot באתר AllMusic האלבום Das Boot באתר Discogs DAS BOOT SINGLE
לנצ'יה מגגמה

לנצ'יה מגגמה (באיטלקית: Lancia Megagamma) היא מכונית קונספט בתצורה של מיניוואן קומפקטי מתוצרת יצרנית הרכב לנצ'יה, שהיא חברת בת של פיאט אשר הוצגה בשנת 1978 באיטליה "לנצ'יה גמא" מבוססת על הפלטפורמה של מכונית הסלון לנצ'יה גמא. היה לדגם גוף מסוג מיניוואן קומפקטי. מבחינה מכנית היא תפסה את אותה מתווה הנעה קדמית של "לנצ'יה גמא", עם מנוע הבוקסר בעל 4 הצילינדרים בעל הציר היחיד בנפח 2.5 ליטר הקדמי עם מערכת הזרקה אלקטרונית של "Bosch L-Jetronic". הודות לגג שהועלה ב -25 ס"מ בהשוואה ל"לנצ'יה גמא", מגגמה הציעה מרווח רב יותר, גם ביחס למושב הנהג, המאופיין בלוח דוושות מתקדם, כדי לאפשר תנוחת נהיגה זקופה וארגונומית יותר, המאפשרת באותו הזמן כדי להשיג יותר מקום לברכיים. "לנצ'יה מגגמה" הוצגה לראשונה בתערוכת המכוניות של טורינו (אנ') בשנת 1978 5 דלתות - מיניוואן בעיצוב גוף "One-box design" 5-4 מושבים מנוע בוקסר, 4 צילינדרים, 2,484 סמ"ק, מנוע מסוג "Lancia Flat-4 engine" (אנ') מנוע קדמי-אורכי סוג הנעה: הנעה קדמית נפח מכל דלק: 59 ליטר לנצ'יה דיאלוגוס לנצ'יה מדוזה בהמשך לחגיגת 30 השנים של ItalDesign, אנו מסתכלים על מכוניותיו של ג'ורג'טו שעשו היסטוריה / ראו שנת 1978 דגם "לנצ'יה מגגמה" jyanet.com/cap/1998/0213fe3 לנצ'יה מגגמה, המכונית שהעניקה השראה ל- MPV לפני 40 שנה (באיטלקית) ruoteclassiche.quattroruote.it/lancia-megagamma-40-anni-fa-lauto-che-ispiro-le-mpv לנצ'יה מגגמה, שנת 1978 - מפרט carfolio.com/lancia-megagamma עיצוב של תיבה אחת, הנקרא גם תצורה חד-מרחבית, מונו-תיבה בצורה של נפח יחיד הכולל אזורי מנוע, תא נוסעים ומטען פרויקט איטלקי - לנצ'יה מגגמה italdesign.it/project/megagamma
Knocked Out

Knocked Out הוא סינגל הבכורה של הזמרת פאולה עבדול, אשר יצא ב-4 במאי 1988 מתוך אלבום הבכורה שלה Forever Your Girl. השיר נכתב על ידי בייביפייס, אל. איי ריד ודרלי סימונס. הוא נכתב שנה קודם לכן והופק על ידי השניים הראשונים. מבחינה מוזיקלית "Knocked Out" הוא שיר שמכיל מוזיקת פופ ו-R&B. הוא יועד במקור להשקה דרך חברת התקליטים וירג'ין רקורדס, חברת התקליטים בה הייתה חתומה עבדול עצמה. וירג'ין רקורדס הוקמה עוד בשנות ה-70 של המאה ה-20 אך בתור חברה בריטית, ובשנות ה-80 של המאה ה-20 הוקמה לה גם שלוחה אמריקאית. וירג'ין רצתה לבדוק את ההצלחה המסחרית של השיר ולכן נתנו לעבדול לשיר אותו ולהוציא אותו כסינגל. השיר זכה להצלחה יחסית לסינגל בתקציב נמוך כאשר נכנס לעשירייה הפותחת במצעד שירי ה-R&B. בבריטניה השיר יצא שלוש פעמים. תחילה הוא הגיע למקום ה-98 בלבד במצעד הבריטי. לאחר מכן בעקבות ההצלחה של סינגלים אחרים מהאלבום השיר הופץ מחדש בקיץ של 1990 והוא הגיע למקום ה-41 במדינה. לאחר מכן הפופולריות של עבדול המשיכה לנסוק ובעקבות כך בקיץ של 1990 השיר שוחרר בפעם השלישית במדינה והגיע למקום ה-21. הפעם השיר הופץ בגרסת רמיקס של שפ פטיבון. את הקליפ המקורי ביים דני קליינמן ובו נראים עבדול ורקדנים נוספים רוקדים על רחבת ריקודים. לאחר היציאה המחודשת של השיר הוא קיבל קליפ נוסף והמראה קרבות בזירת איגרוף כאשר ברקע ישנם סרטונים של עבדול. סרטון השיר "Knocked Out" באתר יוטיוב Paula Abdul - Knocked Out, נבדק ב-2021-04-06
התפלגות בוז-איינשטיין

התפלגות בוז-איינשטיין (או סטטיסטיקת בוז-איינשטיין) היא פונקציית התפלגות סטטיסטית שבעזרתה ניתן לתאר תכונות של בוזונים (חלקיקים בעלי ספין שלם) זהים חסרי אינטראקציה. ההתפלגות קרויה על שם הפיזיקאי ההודי סאטינדרה נאת בוז, שפיתח אותה ב-1920 עבור פוטונים, ועל שם אלברט איינשטיין, שהכליל אותה עבור אטומים ב-1924. באופן מפורש, האכלוס הממוצע של רמת אנרגיה מסוימת במערכת של בוזונים זהים הנמצאת בשיווי משקל תרמודינמי הוא n i = g i e ( ϵ i − μ ) / k B T − 1 {\displaystyle n_{i}={\frac {g_{i}}{e^{(\epsilon _{i}-\mu )/k_{B}T}-1}}} . כאן   n i {\displaystyle \ n_{i}} הוא המספר הממוצע של חלקיקים שימצאו במצב ה-   i {\displaystyle \ {i}} .   g i {\displaystyle \ g_{i}} היא דרגת הניוון של המצב ה-   i {\displaystyle \ {i}} .   ϵ i {\displaystyle \ \epsilon _{i}} היא האנרגיה של המצב ה-   i {\displaystyle \ {i}} .   μ {\displaystyle \ \mu } הוא הפוטנציאל הכימי.   T {\displaystyle \ T} היא הטמפרטורה.   k B {\displaystyle \ k_{B}} הוא קבוע בולצמן. הבוזונים הם חלקיקים בעלי פונקציית גל סימטרית. בניגוד לפרמיונים, המצייתים לעקרון פאולי ולהתפלגות פרמי-דיראק, הבוזונים יכולים להמצא באותו מקום ובאותו מצב שבו נמצאים חלקיקים זהים נוספים. בשימוש בהתפלגות בוז-איינשטיין, ותוך ידיעת צפיפות המצבים   g ( ϵ ) {\displaystyle \ g(\epsilon )} , ניתן לחשב תכונות תרמודינמיות שונות של המערכת. לדוגמה, האנרגיה הממוצעת נתונה על ידי:   U = ∫ ϵ g ( ϵ ) n B E ( ϵ ) d ϵ {\displaystyle \ U=\int \epsilon g(\epsilon )n_{BE}(\epsilon )d\epsilon } את התפלגות בוז-איינשטיין ניתן לקבל בקלות על ידי שימוש בצבר הגרנד קנוני. במסגרת צבר זה, ההסתברות למציאת מערכת במצב i עם   N i {\displaystyle \ N_{i}} חלקיקים ואנרגיה כוללת   E i {\displaystyle \ E_{i}} נתונה על ידי P i = 1 Z e − ( E i − μ N i ) k B T {\displaystyle P_{i}={\frac {1}{\mathcal {Z}}}e^{-{\frac {(E_{i}-\mu N_{i})}{k_{B}T}}}} , כאשר Z = ∑ i e − ( E i − μ N i ) k B T {\displaystyle {\mathcal {Z}}=\sum _{i}e^{-{\frac {(E_{i}-\mu N_{i})}{k_{B}T}}}} היא פונקציית החלוקה הגרנד-קנונית. ניקח כמערכת רמת אנרגיה (חד-חלקיקית) מסוימת ϵ {\displaystyle \epsilon } . אם אין אינטראקציה בין החלקיקים   E i = n ϵ {\displaystyle \ E_{i}=n\epsilon } כאשר   n = N i {\displaystyle \ n=N_{i}} הוא מספר החלקיקים הנמצאים ברמה זו. כאשר מדובר בבוזונים אין הגבלה על ערכי n כלומר   n = 0 , 1 , … {\displaystyle \ n=0,1,\dots } . פונקציית החלוקה במקרה זה תהיה Z = ∑ n e − β ( ϵ − μ ) n = 1 1 − e − β ( ϵ − μ ) {\displaystyle {\mathcal {Z}}=\sum _{n}e^{-\beta (\epsilon -\mu )n}={\frac {1}{1-e^{-\beta (\epsilon -\mu )}}}} . מכאן ניתן לקבל את מספר החלקיקים הממוצע על ידי שימוש ב- ⟨ n ⟩ = − ∂ Ω ∂ μ {\displaystyle \langle n\rangle =-{\frac {\partial \Omega }{\partial \mu }}} כאשר Ω = − k B T ln ⁡ Z {\displaystyle \Omega =-k_{B}T\ln {\mathcal {Z}}} . עיבוי בוז-איינשטיין התפלגות פרמי-דיראק מדיה וקבצים בנושא התפלגות בוז-איינשטיין בוויקישיתוף התפלגות בוז-איינשטיין, באתר אנציקלופדיה בריטניקה (באנגלית) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הפתרון הסופי של שאלת הצ'כים

הפתרון הסופי של שאלת הצ'כים (בגרמנית: Endlösung der tschechischen Frage) הייתה תוכנית של גרמניה הנאצית לגרמניזציה מלאה של הפרוטקטורט של בוהמיה ומוראביה. הסוציולוג והאנתרופולוג הגרמני קרל ולנטין מולר (גר') טען כי חלק גדול מהאומה הצ'כית היא מהגזע הארי וניתן היה להפכו לגרמני. עם זאת, מולר טען כי הגרמניזציה צריכה להתרחש ללא כפייה; במקום זאת הוא הציע מערכת של תמריצים חברתיים. לכן, הפתרון הסופי של שאלת הצ'כים היה ניגוד מוחלט לפתרון הסופי לשאלת היהודים. ב-27 בספטמבר 1941 ריינהרד היידריך מונה לסגנו של הפרוטקטור נויראט והשתלט על השלטון בפועל. הפרוטקטור קונסטנטין פון נויראט, נותר ראש הפרוטקטורט, אך נשלח ל"חופשה" מכיוון שהיטלר, הימלר והיידריך חשו ש"ידו הרכה" כלפי הצ'כים עודדה את הרגש האנטי-גרמני ואת ההתנגדות לכיבוש. עם מינויו אמר היידריך לעוזריו: "אנו נגרמן את השרצים הצ'כים." היידריך הגיע לפראג כדי לאכוף את המדיניות הנאצית, להילחם בהתנגדות למשטר הנאצי ולהמשיך לעמוד במכסות הייצור של המנועים והנשק בצ'כיה, שהיו חשובים ביותר למאמץ המלחמתי של גרמניה הנאצית. הוא השקיף על אזור הביצור הגרמני וגינה את "דקירת הגב" של ההתנגדות הצ'כית. כדי לקדם את מטרותיו, הורה היידריך על סיווג גזעי של מי שיכול או לא יכול להיות גרמני. הוא הסביר: "הפיכת הזבל הצ'כי הזה לגרמנים חייבת לעבור לשיטות המבוססות על מחשבה גזעית." סקרי גזע, שנערכו בתואנה של מניעת שחפת, מצאו כי הצ'כים הם יותר נורדיים מאשר גרמנים סודטים, ממזרח פרוסים, מאוסטרים ובווארים רבים. תוצאות אלו נשמרו בסוד. בשנת 1940 היטלר הסכים שכמחצית מהאוכלוסייה הצ'כית מתאימים לגרמניזציה, בעוד ש"הטיפוסים המונגולים" ושכבת המשכילים הצ'כית לא מתאימים לגרמניזציה ויש "לשלול מכוחם, לחסלם ולהעבירם אל מחוץ מדינה בכל מיני שיטות." על פי התוכנית הכללית, הנאצים התכוונו לעקור את האוכלוסייה הלא-גרמנית לסיביר, אבל בשל הצורך בעבודה הצ'כית למאמץ המלחמתי תוכנית זאת מעולם לא יושמה. חלוקת צ'כוסלובקיה ערב מלחמת העולם השנייה הפרוטקטורט של בוהמיה ומוראביה ועידת מינכן הפתרון הסופי במסגרת הפתרון הסופי לשאלת היהודים הוחלט להשמיד, ולא לגרמן, את כל הקהילה היהודית, מפני שלפי תורת הגזע היהודים הם תת-גזע ולא חלק מהגזע הארי.
בריחה

בריחה מוגדרת כהתרחקות מהירה מפני סכנה; הימלטות. האם התכוונתם ל... בריחה (ספר) – ספר מאת אליס מונרו בריחה (סיפור קצר) – סיפור קצר מאת אייזק אסימוב בריחה (סרט) - סרט בבימוי נורה פינגשייט בריחה מכליאה – בריחה מבית הכלא בריחת מוחות – הגירה של תושבים משכילים בריחת שתן – מצב בו אין שליטה רצונית על מתן השתן בריחה (מרוץ אופניים) – טקטיקה מרכזית והנפוצה ביותר במרוץ אופניים
פרדריק פרית'

פרדריק פרית' (באנגלית: Frederick Frith‏; 1819–1871) היה צייר וצלם אנגלי. הוא החל את הקריירה שלו באנגליה אך מאוחר יותר עבר לאוסטרליה שם התגורר בהובארט ובמלבורן. פרידריק פרית' נולד בבריטניה לג'ון פרית' ולטיציה לבית גרדינר. אחיו היה הנרי פרית'. משפחה אנגלית המורכבת מציירים ועושי צלליות. לפני שעבר למלבורן, ידוע כי למד ועסק בציור בלונדון, ברייטון, אירלנד וסקוטלנד. בשנת 1855 עבר לאוסטרליה והחל לעבוד כצייר במלבורן, אוסטרליה, ואז עבר להובארט בטסמניה, מאוחר יותר באותה שנה. הוא הציג את יצירותיו במלבורן שהורכבו בעיקר מציורי צבעי המים וצבעי השמן שלו. בשנת 1855 כשהוא מציג את יצירות האמנות שלו, הוא פגש את ג'ון מתיסון שארפ. מאוחר יותר הם הפכו לשותפים ועבדו בסטודיו משלהם ששארפ קנה. הם כינו את הסטודיו - גלריה כרומטיפ. "כרומה" היא המילה היוונית לצבע, והתייחסה לשיטת הצביעה של הדפסי נייר. נותרו רק כמה עשרות מיצירות האמנות הכרומטיפ שלהם, העובדה שהם נשארו שלמים אחרי כל השנים נתפסה כחיוניות של נייר הצילום. תהליך זה היה דומה ליצירות המכונות לרוב פוטו-קריוטיפ. מאוחר יותר בשנת 1855, עיתון מקומי פרסם את הפנורמה של פרית' ושארפ בת חמישה חלקים על הובארט. פנורמה זו נתפסה כפנורמה הראשונה ומה שהתחיל את סחר האלבומים וההדפסים שהם מכרו לקהילה. בשנת 1855 הגיש פרית' תביעה אזרחית נגד סוחר בהובארט, סמואל מוזס. פרית' צייר אותו ואת משפחתו, אך סמואל סירב לשלם לו בשל העובדה שהם היו ציורים יקרים מדי, ולא משובחים, בסופו של דבר פרית' זכה במשפט וקיבל פיצוי יחד עם עלות הנזקים. לאחר עשר שנים השותפות של פרית' ושארפ הסתיימה. הם נפרדו וקידמו את עבודתם באולפנים נפרדים. שארפ המשיך בייצור כרומטיפים וסטריאוגרפיות בהובארט ופרית' עבר לעבוד על הכנת תצוגות בפורמט גדול. אחד החידושים שפרית' יצר, היה "צילום כפול" - תמונה של אותו אדם המחוברות יחדיו על רקע אחיד, כמו שהוא הדגים בצילום הכפול של עצמו. שנה לאחר פרידתם, הנרי פרית' (אחיו) הצטרף לעסק ועבד פחות על ציורים והתמקד יותר בצילום. מאוחר יותר הציג פרית' שתי פנורמות שצולמו בהובארט. שתי התמונות צולמו בכנסיית הדומיין ובכנסיית סנט פול. בשנת 1858 האחים פרית' פתחו סטודיו שני הממוקם בלאונססטון כדי לקדם את הקריירה שלהם ולהפיק יצירות אמנות נוספות. יצירות האמנות שלו היו פופולריות מאוד, אך מחירם היה גבוה מדי מה שהוביל לתיקי משפט נוספים. נראה שפרית' התעניין יותר בציור, במיוחד כשעבד עם בן זוגו לשעבר ג'ון שארפ - שארפ היה ידוע כצלם, פרית כצייר. באמצעות צילום וציור, רבים מתצלומי הדיוקנאות שלו נראו כמו ציורי צבעי מים. מדיה וקבצים בנושא פרדריק פרית' בוויקישיתוף Davidson, Gael Newton ; with essays by Helen Ennis and Chris Long and assistance from Isobel Crombie and Kate (1988). Shades of light : photography and Australia, 1839-1988 (1. publ. ed.). Canberra: Australian National Gallery. p. 24 Frederick Frith :: biography at :: at Design and Art Australia Online, www.daao.org.au Davies, Alan (2004). Eye for photography : the camera in Australia. Carlton, Vic.: Miegunyah Press. p. 144 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרדריק פרית'".
אלברט הנרי פולווד

אלברט הנרי פולווד (באנגלית: Albert Henry Fullwood‏; 15 במרץ 1863 – 1 באוקטובר 1930) היה אמן אוסטרלי, שתרם תרומה משמעותית לאמנות באוסטרליה. הוא צייר עם אמני אסכולת היידלברג ברחבי מלבורן ועבר עם טום רוברטס וארתור סטריטון להתגורר ולצייר במחנה שלהם בסיריוס קוב, סידני. פולווד היה אמן מלחמה אוסטרלי רשמי בדיוויזיה החמישית במלחמת העולם הראשונה. פולווד נולד בהוקלי, בירמינגהם, בנו של פרידריך ג'ון פולווד, תכשיטן, ואשתו אמה, לבית בר. משנת 1878 פולווד למד אמנות בשיעורי ערב במכון בירמינגהם. הוא למד אמנות בבית הספר לאמנות נוף בירמינגהם (ברימינגהם ויו). לאחר סיום לימודיו, הוא היגר לסידני בשנת 1883 והשיג עבודה בג'ון סנדס בע"מ כשרטט ומעצב ליתוגרפי. הוא הצטרף לחברת האמנות של ניו סאות' ויילס בשנת 1884, וזמן קצר לאחר מכן קיבל תפקיד בצוות האטלס הציורי של אוסטרליה, שבשבילו הוא נסע הרבה דרך צפון אוסטרליה ועשה רישומים רבים. בהמשך עבד ב"סידני מייל" ובעיתונים מאוירים אחרים של אותה תקופה. הוא המשיך בציורו, ובשנת 1892 נרכשו שני צבעי מים עבור הגלריה הלאומית בסידני. בשנת 1895 לקח פולווד חלק מוביל בהקמת אגודת האמנים בסידני והיה חבר במועצה הראשונה שלה. הוא חזר לאירופה בשנת 1900 דרך אמריקה, והציג תערוכה מוצלחת מאוד של עבודותיו בעיר ניו יורק. הוא הפך את לונדון למרכז עבודתו, והציג באקדמיה המלכותית ב־1901, 1904, ובשנים מאוחרות יותר, וגם בתערוכות שונות באירופה. זמן קצר לאחר תחילת מלחמת העולם הראשונה הצטרף פולווד לחיל האמנות של בעלות הברית; מאוחר יותר הוא היה סמל בחיל הרפואה של הצבא המלכותי בבית החולים הכללי השלישי בלונדון, וונדסוורת', ומאוחר יותר אמן מלחמה רשמי אוסטרלי. הוא חזר לסידני בשנת 1920 ועבד בעיקר בצבעי מים ותחריט. פולווד מיוצג בגלריות רבות, כולל הגלריה לאמנות של ניו סאות' ויילס, הגלריה הלאומית של ויקטוריה, הגלריה לאמנות של דרום אוסטרליה, בדזדן, במוזיאון בודפשט לאמנויות, ובאנדרטת המלחמה באוסטרליה. ציור משמעותי של נוף הרחוב המוקדם של בלאראט מוחזק על ידי גלריה לאמנות בלאראט וצבע מים גדול מאוד של מחצבות גיר (בערך 1910) מוחזק באוסף פרטי בדורין, ויקטוריה. הוא התחתן עם קלייד בלאנש ניומן, בתו של הצלם ג'ון הוברט ניומן, ב-13 באוקטובר 1896 בסידני. נולדו להם שני בנים, פיליפ וג'פר ובת מרג'ורי קלייד. גם פיליפ וגם מרג'ורי נפטרו בילדותם. מדיה וקבצים בנושא אלברט הנרי פולווד בוויקישיתוף "Fullwood, Albert Henry (1863 - 1930)" Serle, Percival (1949). "Fullwood, Albert Henry". Dictionary of Australian Biography. Sydney: Angus and Robertson Gray, Anne (1983). A. Henry Fullwood: War Paintings. Australian War Memorial.
רנו ארקנה

רנו ארקנה (באנגלית: Renault Arkana) היא קרוסאובר קופה בעלת חמישה מקומות, שמיוצרת על ידי רנו משנת 2019. היא הוצגה במוסקבה בשנת 2018 כמכונית קונספט. הארקנה התחילה את שיווקה ברוסיה ובשנת 2020 באירופה. בכל שוק יש פלטפורמה שונה ועיצוב מעט שונה. בשנת 2019 הציגה רנו את הארקנה הראשון לרוסיה המבוסס על פלטפורמה B. הדגם שיוצא לרוסיה מיוצר על ידי רנו רוסיה וכולל מנוע טורבו בנזין I4 צילנדרים בנפח 1.3 ליטרים המספק כ-150 כוחות סוס. תיבת הילוכים כפולת מצמדים בעלת שבעה הילוכים. בשנת 2020 הציגה רנו את הגרסה האירופאית שמבוססת על פלטפורמה CMF-B. באירופה משווק הדגם עם מערכת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס עם מערכת מיקרו היברידית המספקת כ-12 קילו-וואט. יש רמת גימור בשם S ליין שנותנת עיצוב ספורטיבי יותר עם אותה מערכת הנעה. אתר האינטרנט הרשמי של רנו ארקנה (באיטלקית) מדיה וקבצים בנושא רנו ארקנה בוויקישיתוף רנו ארקנה נחשף - קרוסאובר קופה לפשוטי העם, באתר קארטיוב, ‏29 באוגוסט 2018 לשוק הרוסי בלבד: רנו ארקנה נחשף בגרסת ייצור, באתר קארטיוב, ‏24 במאי 2019 רנו אקרנה 2021 מגיע לאירופה, באתר קארטיוב, ‏23 בספטמבר 2020
דיסטוס

דיסטוס (ביוונית: Δύστος; בלטינית: Dystus) הוא שמו של אגם, כפר ועירייה לשעבר באי איווה, יוון. מאז רפורמת השלטון המקומי ב-2011 היא חלק מהעירייה קימי-אליברי, שהיא יחידה עירונית. שטח היחידה העירונית של 162.431 קמ"ר. מקום מושבה של העירייה היה בקריזה. העיירה העתיקה דיסטוס הוזכרה במאה ה-4 לפני הספירה על ידי ההיסטוריון תיאופומפוס. הוא טען שהעיירה נוסדה על ידי דריאופינס. אתר העיר העתיקה ממוקם ב-38°21′19″N 24°08′43″E﻿ / ﻿38.3553°N 24.1453°E﻿ / 38.3553; 24.1453. במהלך שנות ה-50 הוקמה באזור תחנת כוח קיטורית קרוב לאגם דיסטוס בעיר אליברי. תחנת כוח זו השתמשה במי אגם למערכת הקירור. "Population & housing census 2001 (incl. area and average elevation)" (PDF) (ביוונית). National Statistical Service of Greece. אורכב מ-המקור (PDF) ב-2015-09-21. DYSTOS Euboia, Greece, entry in The Princeton Encyclopedia of Classical Sites. ערך זה הוא קצרמר בנושא יישובים ביוון. אתם מוזמנים לתרום לוויקיפדיה ולהרחיב אותו.
מקגרו

האם התכוונתם ל... אלואיז ג'רוויס מקגרו – סופרת אמריקאית אלי מק'גרו – שחקנית קולנוע אמריקאית טים מקגרו – זמר קאנטרי אמריקאי מלינדה מקגרו – שחקנית אמריקאית פיל מק'גרו – מנחה וסופר אמריקאי